sv da en da da da da sv da da da da da da da da da da da da da da da da da da da da da da da da da da en nl da da da da nl da da da en da en da da da nb tr da nn en en nb
Ny bog: Barnets bedste - efter skilsmissen - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 17. august 2019 i Advokat, jura & retssikkerhed, Bøger & foredrag, Erhverv, produkter & CSR 2 kommentarer 1,740 visninger 0
Ruth Juul er familierådgiver, tidligere skoleleder og konfliktmægler og jeg har samarbejdet med Ruth om komplekse familiekonfliktmæglinger. Jeg opfordrer altid parterne til at læse “Barnets bedste” og rådet bliver som regel både modtaget og fulgt.
”Barnets bedste – efter skilsmissen” er bygget op på den måde, at der kapitel for kapitel gives en let forståelig teoretisk og også praktisk beskrivelse af de problemstillinger, som opstår i hele den omkalfatring en skilsmisse er.
Hvert kapitel sluttes af med et par korte spørgsmål. De ser enkle ud, men det er de ikke. Derimod er de meget vigtig. De er gode til refleksion.
”Kan du rumme og imødekomme dit barns følelser? Kan du adskille dine egne følelser fra dit barns? Har Jeres børn ét liv i to hjem eller to halve liv i to halve hjem?” Ah – det er ikke så enkelt, som det kan se ud.
Et af Ruth Juuls mange gode pointer lyder: ”Børns adfærd kan være et signal til de voksne om at se deres behov. Børn har brug for voksne, der hører efter. Børn går stille med deres egne tanker og spørgsmål, men har brug for svar”. Børn har brug for voksne, der hører efter – tag den. Efterlev den og se, hvad der sker.
– Skilsmissen har igennem de sidste par generationer været defineret som en måde at tilstræbe sig frihed på. Men vi har underkendt, hvor stor en smerte vi ofte medfører både os selv og vores børn. Vi aner ikke, hvad vi skal gøre, derfor har jeg valgt, at den første del i bogen handler om, når livet står på hovedet. Vi må erkende, at vi under skilsmissen befinder os i en voldsom følelsesmæssig tilstand, understreger forfatteren og tilføjer:
– Når du går fra din partner, går du også fra en del af sine børns barndom. Børnene har brug for at blive ordentligt set og hørt. Hvordan kan vi hjælpe dem. Jo, vi skal lære at blive ved med at spørge dem, hvad de tænker og hvordan de har det, selvom det gør ondt. Jeg er ikke fortaler for, at man for alt i verden skal blive sammen, men mange giver for hurtigt op. Og min erfaring siger mig, at flere ville blive sammen, hvis de gav det noget mere tid, og min bog er skrevet til dem, der har taget beslutningen og er flyttet fra hinanden, fortæller Ruth Juul.
– Skilsmisse er altid en kæmpe livskrise. Jorden ryster under dig. Børnene bliver rystede og økonomien bliver typisk dårligere, når én husholdning bliver delt op i to. Det er aldrig nemt. Det kan ikke undgås at give uro, når to nye hjem skal fungere med delebørn, siger forfatteren Ruth Juul og tilføjer:
– En af bogens vigtigste pointer er at gøre forældre bevidste om de valg, som de træffer. I dag er det en tredjedel af alle danske børn, der er skilsmissebørn, det er vigtigt, at de ikke bliver vor tids uægte børn, men vi formår at tage ansvaret på os. I dag er der alt for mange, både børn og voksne, der lider under en skilsmisse.
Børn kan godt tåle en livsudfordring som en skilsmisse, men hvis de ikke bliver mødt i den, får de det svært. Og skilsmisse er en signifikant risikofaktor i en barndom. Det kan vi ikke komme udenom. Det betyder, at vi skal tage det alvorligt.
Skilsmissen er blevet hverdag for os danskere. Så meget at forældre ofte tror, at de skilsmisseramte børn finder de andre skilsmissebørn i skolegården og taler med dem om, hvordan livet er, når mor og far ikke længere er sammen.
“Det gør de ikke. Og når jeg har teenagegrupper og spørger dem om, hvad de ville ønske deres forældre gjorde, svarer de som regel: ‘De kunne jo spørge, hvordan vi har det’. Det burde jo være det helt indlysende spørgsmål at stille”, siger Ruth Juul.
Bogen omtaler konflikten – hvad er det for en størrelse. Hvordan vokser og udvikler den sig. Hvilke trin skal du kende og forholde dig til. Ruth Juul taler om, at skilte skifter rolle fra at være et ægtepar til nu at blive kolleger omkring børnene.
Ruth Juul har skrevet en bog, som alle forældre på vej til eller i gang med en skilsmisse bør kende. Kender du nogen i den situation, så giv dem gerne et tip.
“Barnets bedste” kan købes direkte hos forlaget: barnetsbedste@kondia.dk – pris 249 incl. moms + porto eller hos boghandleren.
Skilsmissemediation gør en forskel
Har din advokat tilbudt dig mediation
Hvad siger klienterne om mediation?
Hvorfor fravælges mediation – og dyrere løsninger vælges til?
Løs selv din konflikt – sådan
Vil du skabe en taber – så bliv skilt
Hvem skal du vælge som mediator ved skilsmisse?
Jura som konfliktløser – giver forkerte resultater
Forrige: Ledelsessvigt på Brøndums Hotel
Næste: Skilsmisseforældrene skal selv tage ansvar for barnets bedste
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved